‘‘আমি একদিন মেকআপ রুমে বসে আছি, হঠাৎ নক করে প্রোডাকশনের একজন বললেন যে কয়েকজন ভদ্রলোক দেখা করতে এসেছেন। প্রযোজক এবং পরিচালকের সঙ্গে সেদিনই প্রথম আলাপ’’, জানালেন সঞ্চারী, ‘‘ওঁরা আমাকে ছবির কনসেপ্টটা শোনালেন এবং বললেন যে ‘জয়ী’-তে আমার অভিনয় দেখেই ওঁরা আমাকে কাস্টিং করার কথা ভেবেছেন। আমার সত্যিই খুব আনন্দ হয়েছিল সেদিন। আমি সুশান্তদা এবং চ্যানেলের কাছে কৃতজ্ঞ যে এমন একটা চরিত্র ওঁরা আমাকে দিয়েছেন যেখানে অনেক রকমের শেডস রয়েছে, অভিনয়ের সুযোগ রয়েছে। সেই সুযোগটা পেয়েছি বলেই আজ এই ছবির চরিত্রের অফারটা আমার কাছে এসেছে।’’